CELEX: 32007D0747
Language: sl
Date: 2007-11-19 00:00:00
Title: 2007/747/ES: Odločba Komisije z dne 19. novembra 2007 o priznavanju postopkov certificiranja v skladu s členom 9 Uredbe (ES) št. 761/2001 Evropskega parlamenta in Sveta o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) in razveljavitvi Odločbe 97/264/ES (notificirano pod dokumentarno številko C(2007) 5291) (Besedilo velja za EGP)

21.11.2007   
            
            
               SL
            
            
               Uradni list Evropske unije
            
            
               L 303/37
            
         
      ODLOČBA KOMISIJE
   
   z dne 19. novembra 2007
   o priznavanju postopkov certificiranja v skladu s členom 9 Uredbe (ES) št. 761/2001 Evropskega parlamenta in Sveta o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) in razveljavitvi Odločbe 97/264/ES
   (notificirano pod dokumentarno številko C(2007) 5291)
   (Besedilo velja za EGP)
   (2007/747/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 761/2001 Evropskega parlamenta in Sveta z dne 19. marca 2001 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) (1) ter zlasti člena 9 Uredbe,
   ob upoštevanju naslednjega:
   
               (1)
            
            
               Komisija je identificirala pregledane mednarodne standarde in evropske akreditacijske zahteve certifikacijskih organov, ki izpolnjujejo zahteve iz člena 9 Uredbe (ES) št. 761/2001 in jih Komisija zato mora priznati.
            
         
               (2)
            
            
               Standardi in akreditacijske zahteve, ki so priznani z Odločbo Komisije 97/264/ES z dne 16. aprila 1997 o priznavanju postopkov certificiranja v skladu s členom 12 Uredbe Sveta (EGS) št. 1836/93 o prostovoljni udeležbi podjetij industrijskega sektorja v sistemu Skupnosti za upravljanje in pregledovanje okolja (2), niso več v uporabi in jih je zato treba razveljaviti.
            
         
               (3)
            
            
               Ukrepi, predvideni s to odločbo, so v skladu z mnenjem odbora, ustanovljenega v skladu s členom 14 Uredbe (ES) št. 761/2001 –
            
         SPREJELA NASLEDNJO ODLOČBO:
   Člen 1
   Za namene člena 9 Uredbe (ES) št. 761/2001 Komisija priznava naslednje standarde in akreditacijske zahteve za certifikacijske organe:
   
               1.
            
            
               v avstrijski zakonodaji: Zakon o upravljanju okolja (UMG BGBl.I št. 96/2001) v ustrezni različici, ki se uporablja za organizacije, ki opravljajo okoljsko preverjanje, in za posamezne okoljske preveritelje;
            
         
               2.
            
            
               v nemški zakonodaji: smernice za akreditacijo certifikacijskih organov za sisteme ravnanja z okoljem in postopke certificiranja za sisteme ravnanja z okoljem, ki sta jih septembra 1996 izdala Nemško zvezno ministrstvo za okolje, ohranjanje narave in jedrsko varnost in Zvezno ministrstvo za gospodarstvo in ki jih je v skladu s členom 21 nemškega zakona o EMAS (Umweltauditgesetz) odobril Odbor za okoljsko preverjanje;
            
         
               3.
            
            
               akreditacijske zahteve, ki temeljijo na ustreznih veljavnih smernicah in jih je Evropsko združenje za akreditacijo (EA) potrdilo in dalo na voljo javnosti, za certifikacijske organe ISO 14001:2004, ki so akreditirani v skladu z enim od naslednjih:
               
                           (a)
                        
                        
                           ISO/IEC 17021:2006 (Ugotavljanje skladnosti – Zahteve za organe, ki presojajo in certificirajo sisteme vodenja);
                        
                     
                           (b)
                        
                        
                           ISO/IEC Guide 66:1999 (General Requirements for bodies operating assessment and certification/registration of environmental management systems EMS (Splošne zahteve za organe, ki izvajajo ugotavljanje in certificiranje/registracijo sistemov za ravnanje z okoljem)) do 15. septembra 2008.
                        
                     
         Člen 2
   Odločba 97/264/ES se razveljavi.
   Člen 3
   Ta odločba je naslovljena na države članice.
   
      V Bruslju, 19. novembra 2007
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 114, 24.4.2001, str. 1. Uredba, kakor je bila nazadnje spremenjena z Uredbo Sveta (ES) št. 1791/2006 (UL L 363, 20.12.2006, str. 1).
   
      (2)  UL L 104, 22.4.1997, str. 35.